HD 206610 b
HD 206610 b je ekstrasolarna planeta koja kruži oko zvijezde K-tipa HD 206610, udaljene otprilike 633 svjetlosne godine u sazviježđu Vodolija. Planeta HD 206610 b nosi naziv Naron. Ime je odabrano zbog kampanje koju je pokrenula Bosna i Hercegovina u NameExoWorlds povodom stote obljetnice Međunarodne astronomske unije (IAU), 2019. godine . Naron je jedno od imena rijeke Neretve u Hercegovini koje potječe od Kelta, a koji su je nazivali Nera Etwa što znači tekuće božanstvo. Zvijezda koja je domaćin ekstrasolarnoj planeti HD 206610 zove se Bosona, a to je ime koje je teritoriji Bosne dato u 10. vijeku. HD 206610 je zvijezda, narandžasti div, od nas udaljena oko 482 svjetlosne godine i pripada spektralnom tipu K. Njena planeta HD 206610 b, koja je otkrivena 2009. godine je plinoviti div i malo je masivnija od Jupitera. Potrebno joj je oko 1,8 zemaljskih godina da jednom obiđe oko svoje zvijezde, od koje je udaljena 1,74 astronomskih jedinica (jedna astronomska jedinica odgovara prosječnoj udaljenosti Zemlje od Sunca).